Diari Oficial de la Generalitat Valenciana


Sumari del DOGV 6636, del 24-10-2011 (2011/10272)

RESOLUCIÓ de 22 de setembre de 2011, de la Conselleria d'Educació, Formació i Ocupació, per la qual s'acorda la revocació de l'autorització per cessament d'activitats a instància de la titularitat, a dos centres privats d'Educació Infantil.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6636

Data del DOGV
:   24-10-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/10969


Data del document
:   22-09-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 22 de setembre de 2011, de la Conselleria d'Educació, Formació i Ocupació, per la qual s'acorda la revocació de l'autorització per cessament d'activitats a instància de la titularitat, a dos centres privats d'Educació Infantil.  
  
  
 [2011/10951]  
Els expedients han sigut iniciats a instància de part, per mitjà d'una sol·licitud de revocació de l'autorització presentada per la titularitat dels centres, i així mateix han sigut tramitats pel Servici de Centres Pivats Concertats i Centres Privats.  
En la tramitació dels expedients consta la documentació exigida, així com l'informe favorable de la Inspecció Educativa.  
La revocació de l'autorització tindrà efectes per al curs 2011/2012.   
  
El cessament d'activitats docents d'estos centres no comporta cap perjuí greu per a l'interés públic.  
Vista la Llei Orgànica 8/1985, de 3 de juliol (LODE, BOE núm. 159, de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106, de 04.05.2006); i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries modificat pel Reial Decret 131/2010, de 12 de febrer (BOE de 12.03.2010).  
Vista la proposta del director general d'Ordenació i Centres Docents amb data 12 de setembre de 2011, i de conformitat amb esta, i en exercici de les atribucions conferides per l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, en relació amb l'article 28 de la Llei 5/1983, de 30 de desembre, del Consell, resolc:  
  
  
Primer  
La revocació de l'autorització, a instància de part, per cessament d'activitats que s'especifiquen en l'annex amb efectes escolars per al curs 2011/2012.  
  
Segon  
Esta extinció donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics s'entenen referits a l'inici del curs escolar 2011/2012.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, la present resolució esgota la via administrativa i, contra esta, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del conseller d'Educació, Formació i Ocupació en el termini d'un mes a comptar de l'endemà de la notificació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar des de l'endemà de ser publicada en el Diari Oficial de la Comunitat Valenciana.  
  
València, 22 de setembre de 2011.- El conseller d'Educació, Formació i Ocupació: José Ciscar Bolufer.  
  
  
  
ANNEX  
  
Codi: 66333197  
Denominació genèrica del centre: Centre d'Educació Infantil de primer cicle  
Denominació específica del centre: El Rollet  
Titular: Escola Infantil El Rollet, Cooperativa Valenciana  
Domicili: av. del Mediterrani, s/n  
Localitat: Canet d'En Berenguer (46207)  
Província: València  
  
Codi: 06476553  
Denominació genèrica del centre: Centre d'Educació Infantil de primer cicle  
Denominació específica del centre: Jardín de Ayora  
Titular: Site, Servicios Comunitarios, S. Coop. Valenciana  
Domicili: c/ Sants Just i Pastor, s/n  
Localitat: València (46538)  
Província: València